Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2019-02*

**NorgesGruppen ASA** er Norges største handelshus. Kjernevirksomheten er detalj- og engrosvirksomhet innenfor daglige forbruksvarer. NorgesGruppen har ca. 1800 dagligvarebutikker og over 900 utsalgssteder innen servicehandel og nærmere 40 000 medarbeidere tilknyttet virksomheten. Engrosvirksomheten er organisert i 13 ASKO-selskaper spredt over hele landet. NorgesGruppen har ulike kjedekonsepter i det norske markedet; lavprisbutikker, supermarkeder og distriktsbutikker. Innen dagligvare eier NorgesGruppen kjedene Kiwi, Meny, (den norske delen av) Spar/Eurospar, Nærbutikken, Joker, Jacob's og Dollarstore. Deli de Luca, MIX, Jafs og Gigaboks er NorgesGruppens servicehandelskjeder. Konsernet har en rekke ganger mottatt kritikk for konkurransehemmende praksis i det norske dagligvaremarkedet, inkludert bøter fra Konkurransetilsynet.

Bakgrunn
--------

NorgesGruppens driftsinntekter økte med 2,2 mrd. kroner til 87 mrd. kroner i 2018, et år da NorgesGruppen hadde fem færre butikker enn fjoråret. 80 prosent av konsernets totale vekst på 3,3 prosent var organisk, altså fra eksisterende butikker. Driftsmarginen for 2018 var på 3,6 prosent (3,6 prosent i 2017).

Butikkjeder
-----------

NorgesGruppen har ulike kjedekonsepter i det norske markedet; lavprisbutikker, supermarkeder og distriktsbutikker. Innen dagligvare eier NorgesGruppen kjedene Kiwi, Meny, (den norske delen av) Spar, Nærbutikken, Joker og Gigaboks. Deli de Luca, MIX og Jafs er NorgesGruppens servicehandelskjeder.

Engros
------

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
ASKO leverer dagligvarer til NorgesGruppens kjeder og er også en betydelig leverandør til serveringsmarkedet.

ASKO omfatter 13 regionale ASKO-selskap, 9 Storcash-butikker for proffmarkedet, sentrallagre og samlastingsterminal på Vestby i Akershus, som har Norges største takmonterte solcelleanlegg på 3,8 MW. ASKO NORGE AS er morselskapet til de regionale ASKO-selskapene, og samtidig det regionale ASKO-selskapet i Oslo og Akershus. ASKO-selskapene er lokalisert fra Lillesand i sør til Tromsø i nord. Med 600 lastebiler på veien hver dag er ASKO en av Norges største transportbedrifter.

Egne merkevarer
---------------

NorgesGruppen har utviklet egne merkevarer. Unil AS er ansvarlig for utvikling, innkjøp, markedsføring og distribusjon av NorgesGruppens egne merkevarer. NorgesGruppens egne merkevarer er:

* First Price
* Eldorado
* Fiskemannen
* Folkets
* Unik
* Fauna
* Seidel
* Fersk & Ferdig
* Jacobs utvalgte – NorgesGruppens premiumserie

Russiske varer
--------------

Etter Russlands invasjon av Ukraina i februar 2022 stoppet NorgesGruppen salg av russiske varer i solidaritet med Ukraina.

Referanser
----------

1. ↑  .
2. ↑  «Norgesgruppen får millionbot:- Aldri fått en så sterk irettesettelse før». *e24.no*. 20. februar 2014. Besøkt 13. juli 2023.
3. ↑  «NorgesGruppen kan få milliongebyr». *www.aftenposten.no*. 23. april 2013. Besøkt 13. juli 2023.
4. ↑  Bjørheim, Knut (28. august 2021). «Tre grep som gjorde at Asko lyktes med Norges største solcelle-anlegg». *Tu.no* **(norsk)**. Teknisk Ukeblad.
5. ↑   «Kiwi- og Meny-eier Norgesgruppen kaster russiske varer ut av butikkene». *Nettavisen* **(norsk)**. 28. februar 2022. Besøkt 12. oktober 2022.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

* (en) NorgesGruppen – kategori av bilder, video eller lyd på Commons Rediger på Wikidata
* (no) NorgesGruppen på Twitter Rediger på Wikidata

* (no) NorgesGruppen på Facebook Rediger på Wikidata

* (no) NorgesGruppen på Instagram Rediger på Wikidata

* (no) NorgesGruppen på LinkedIn Rediger på Wikidata

| * v
* d
* r
NorgesGruppen ASA |
| --- |
| Dagligvare | 
* Kiwi
* Kjøpmannshuset
	+ Joker
	+ Nærbutikken
	+ SPAR
* Meny
	+ Jacob's
	+ Meny

 |
| Servicehandel | 
* Deli de Luca
* Jafs
* MIX

 |
| Engros | 
* ASKO
* Storcash

 |

| * v
* d
* r
Norske dagligvarekjeder |
| --- |
| Coop | 
* Extra
* Marked
* Matkroken
* Mega
* Obs
* Prix

 |
| NorgesGruppen | 
* Joker
* Kiwi
* Meny
* Nærbutikken
* Spar

 |
| Reitan | 
* Rema 1000

 |
| Andre | 
* Bunnpris

 |
| *Se også:* Kategori |

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Oslo Byleksikon **·** VIAF **·** Brønnøysundregistrene
 |